PATVIRTINTA

Smilgių gimnazijos direktoriaus

2023 m. rugsėjo 4 d. įsakymu Nr. (1.8) V-287

**PANEVĖŽIO R. SMILGIŲ GIMNAZIJOS PAMOKŲ LANKOMUMO UŽTIKRINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Panevėžio r. Smilgių gimnazijos mokinių/ugdytinių pamokų lankomumo užtikrinimo tvarkos aprašas (toliau – Aprašas) nustato mokinių/ugdytinių, besimokančių pagal priešmokyklinio, pradinio, pagrindinio ir vidurinio ugdymo programas (toliau kartu – mokiniai/ugdytiniai), praleistų mokymosi dienų ir (ar) pamokų pateisinimo galimybes, informavimo apie neatvykimą į gimnaziją laiką ir būdus, gimnazijos veiksmus užtikrinant punktualų ir reguliarų gimnazijos lankymą.

2. Tvarkos aprašo paskirtis – padėti užtikrinti Lietuvos Respublikos švietimo įstatymo 43 straipsnio 11 dalies 7 ir 8 punktų, 46 straipsnio 2 dalies 2 punkto, 47 straipsnio 2 dalies 7 punkto, 49 straipsnio 2 dalies 7 punkto ir 59 straipsnio 8 dalies 4 punkto nuostatų įgyvendinimą.

3. Gimnazijos nelankymas Tvarkos apraše suprantamas kaip mokinio/ugdytinio neatvykimas į ugdymo įstaigą, nedalyvavimas pamokoje (ar jos dalyje), kuri privaloma pagal gimnazijos pamokų tvarkaraštį, ar kitame privalomame ugdymo proceso užsiėmime pagal gimnazijos ugdymo planą.

4. Tvarkos apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

**II SKYRIUS**

**MOKINIO / UGDYTINIO PRALEISTŲ PAMOKŲ PATEISINIMO GALIMYBĖS**

5. Mokinio/ugdytinio neatvykimas į gimnaziją, nedalyvavimas pamokoje (ar jos dalyje) gali būti pateisintas dėl šių priežasčių:

5.1. ligos ar apsilankymo pas gydytoją:

5.1.1. ne daugiau nei 5 mokymosi dienas per kalendorinį mėnesį gali pateisinti nepilnamečio mokinio/ugdytinio tėvai (globėjai, rūpintojai) arba pats pilnametis mokinys;

5.1.2. mokiniui/ ugdytiniui praleidus daugiau nei 5 mokymosi dienas per kalendorinį mėnesį, praleistos pamokos pateisinamos raštišku pranešimu (iš internetinių sistemų e-pacientas.lt arba esveikata.lt), kad buvo kreiptasi į asmens sveikatos priežiūros įstaigą;

5.2. kitų svarbių asmeninių priežasčių:

5.2.1. ne daugiau nei 3 mokymosi dienas per pusmetį gali pateisinti nepilnamečio mokinio/ugdytinio tėvai (globėjai, rūpintojai) arba pats pilnametis mokinys;

5.2.2. ugdymo įstaiga gali pateisinti ir daugiau mokymosi dienų ar pavienių pamokų, jei yra objektyvios, pagrįstos ir svarbios asmeninės priežastys (pateikus pagrindžiančių tai dokumentų kopijas ar parašius prašymą gimnazijos direktoriui dėl tokio poreikio);

5.3. nepalankių oro sąlygų, įvykių, susijusių su visuomeniniu, mokykliniu ar kitu transportu, kuriuo mokinys/ugdytinis vyksta į gimnaziją, eismo sutrikimų ar kitų nenugalimos jėgos (*force majeure*) aplinkybių;

5.4. mokinio dalyvavimo sporto varžybose, olimpiadoje ir / ar kitame ugdomajame renginyje (toliau – renginys), kuris organizuojamas gimnazijos arba kitų institucijų ar įstaigų.

5.4.1. jei renginį organizuoja ne gimnazija, o kita institucija ar įstaiga, nepilnamečio mokinio/ugdytinio tėvai (globėjai, rūpintojai) arba pats pilnametis mokinys, dėl dalyvavimo renginyje mokyklos direktoriui turi pateikti prašymą dėl praleistų pamokų pateisinimo (prie prašymo pridedamos jį pagrindžiančių dokumentų kopijos) iki renginio arba ne vėliau kaip kitą darbo dieną po jo;

5.4.2. arba renginį organizuojanti institucija, ar įstaiga turi pateikti oficialią informaciją apie mokinio/ugdytinio dalyvavimą renginyje iki renginio arba ne vėliau kaip kitą darbo dieną po jo;

5.5. nepilnamečio mokinio/ugdytinio tėvų (globėjų, rūpintojų) arba pilnamečio mokinio prašymu gimnazijos direktoriaus įsakymu mokiniui suteikus poilsio dienas už atstovavimą mokyklai varžybose, konkursuose, olimpiadose per atostogas, savaitgalio ar švenčių dienomis; taip pat suteikus laisvą nuo pamokų laiką pasiruošti dalyvauti šalies ir tarptautinėse olimpiadose, varžybose;

5.6. mokinio/ugdytinio tikslinio kvietimo atvykti į valstybinę ar savivaldybės instituciją ar įstaigą (pvz., pedagoginę psichologinę tarnybą, Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos (toliau – Tarnyba) ar jos įgaliotą teritorinį skyrių, teismą ir kt.), nepilnamečio mokinio/ugdytinio tėvams (globėjams, rūpintojams) ar pilnamečiam mokiniui raštu pranešus dėl tokio poreikio;

5.7. dėl atsiradusių sveikatos sutrikimų mokiniui/ugdytiniui esant ugdymo įstaigoje (pamokų tvarkaraštyje nustatytu laikotarpiu).

6. Mokinio/ugdytinio praleistas pamokas, nurodytas Tvarkos aprašo 5.3 papunktyje, jei į mokyklą vykstama mokykliniu transportu, 5.1.2, 5.2, 5.4, 5.5, 5.6, 5.7 papunkčiuose elektroniniame dienyne pateisina klasės vadovas.

7. Nepilnamečio mokinio/ugdytinio tėvai (globėjai, rūpintojai) arba pilnametis mokinys raštu pateisina Tvarkos aprašo 5.1.1 papunktyje nustatytą praleistų mokymosi dienų skaičių ir Tvarkos aprašo 5.3 papunktyje nustatytais atvejais, išskyrus atvejį, jei į gimnaziją vykstama mokykliniu autobusu, mokymosi dienas ir (ar) nedalyvavimą pamokoje (-ose) gimnazijoje pateikdamas popierinį ar elektroninį dokumentą.

**III SKYRIUS**

**INFORMAVIMAS APIE NEATVYKIMĄ Į GIMNAZIJĄ**

8. Pilnametis mokinys privalo:

8.1. negalėdamas atvykti į gimnaziją ar dalyvauti pamokoje iki tos dienos pamokų pradžios, esant objektyvioms priežastims ne vėliau kaip tą pačią dieną iki pamokų pabaigos laišku elektroniniame dienyne, nusiųsdamas žinutę telefonu arba paskambindamas klasės vadovui pranešti apie neatvykimo į gimnaziją priežastis;

8.2. informuoti pranešimu (iš intenetinių sistemų e-pacientas.lt arba esveikata.lt), kad buvo kreiptasi į asmens sveikatos priežiūros įstaigą, jei dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

9. Nepilnamečio mokinio/ugdytinio tėvai (globėjai, rūpintojai), veikdami išimtinai geriausiais vaiko interesais, privalo:

9.1. laišku elektroniniame dienyne, siųsdamas žinutę telefonu arba skambindamas ne vėliau kaip iki tos dienos pamokų pradžios, kurią nepilnametis mokinys/ugdytinis negali atvykti į ugdymo įstaigą ar dalyvauti pamokoje, arba esant objektyvioms priežastims ne vėliau kaip tą pačią dieną iki pamokų/ veiklų pabaigos, pranešti klasės / grupės vadovui apie neatvykimo į ugdymo įstaigą ar nedalyvavimo pamokoje priežastis;

9.2.pranešti raštu, kad dėl vaiko ligos buvo kreiptasi į asmens sveikatos priežiūros įstaigą, jei nepilnametis mokinys/ugdytinis dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

10. Ugdymo įstaiga privalo:

10.1. fiksuoti (dalykų mokytojai/grupės mokytoja) mokinio/ugdytinio nebuvimą pamokoje iki pamokų pabaigos gimnazijos elektroniniame dienyne;

10.2. tą pačią dieną informuoti nepilnamečio mokinio/ugdytinio

tėvus (globėjus, rūpintojus) apie jų vaiko neatvykimą į gimnaziją ar nedalyvavimą pamokoje, jei tėvai (globėjai, rūpintojai) apie tai nepraneša;

10.3.tą pačią dieną informuoti pilnametį mokinį apie jo neatvykimo į gimnaziją fiksavimą ir informuoti jo tėvus (rūpintojus), jei jis nepranešė gimnazijai apie neatvykimą į gimnaziją ar nedalyvavimą pamokoje;

10.4. tą pačią dieną klasės vadovas arba socialinis pedagogas informuoja nepilnamečio mokinio/ugdytinio tėvus (globėjus, rūpintojus) apie jų vaiko savavališką nedalyvavimą pamokoje (-ose) arba dalyje pamokos, gavus informaciją iš dalyko mokytojo.

11. Tvarkos aprašo 10.2, 10.3 ir 10.4 papunkčiuose nustatytais atvejais informaciją mokiniams/ugdytiniams, jų tėvams (globėjams, rūpintojams) pateikia klasės vadovas nusiųsdamas žinutę telefonu arba paskambindamas.

**IV SKYRIUS**

**PRIEMONĖS GIMNAZIJOS LANKOMUMUI UŽTIKRINTI**

12. Susitarimai dėl mokinio/ugdytinio ugdymo įstaigos lankymo nustatomi gimnazijos mokymo sutartyje, gimnazijos mokinių elgesio taisyklėse bei gimnazijos mokinių/ugdytinių lankomumo užtikrinimo tvarkos apraše.

13. Gimnazijoje stebimas mokinių/ugdytinių (pamokų) lankymas, analizuojamos gimnazijos nelankymo priežastys, priimami sprendimai dėl gimnazijos lankymo gerinimo.

14. Jei mokinys/ugdytinis pažeidžia pareigą punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų, per kalendorinį mėnesį mokinys/ugdytinis praleidžia daugiau mokymosi dienų, nei numatoma Tvarkos aprašo 5.1.1 ir 5.2 papunkčiuose, arba nėra informacijos ir pagrindžiančių dokumentų dėl kitų Tvarkos aprašo 5 punkte nurodytų priežasčių nelankyti gimnazijos (pamokų), klasės vadovas/grupės mokytojas įspėja mokinį ir nepilnamečio mokinio tėvus (globėjus, rūpintojus) bei juos informuoja apie Tvarkos aprašo 16–18 punktuose nustatytus galimus įstaigos veiksmus, jei mokinys/ugdytinis einamųjų mokslo metų metu pakartotinai pažeis šią mokinio/ugdytinio pareigą.

15. Jei mokinys/ugdytinis einamųjų mokslo metų eigoje pakartotinai pažeidžia pareigą – punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų, įvertinus pažeidimų aplinkybes ir apimtis, mokinio/ugdytinio gimnazijos nelankymo klausimas gimnazijoje nustatyta tvarka gali būti teikiamas nagrinėti gimnazijos vaiko gerovės komisijoje.

16. Jei mokinys/ugdytinis po jo gimnazijos nelankymo klausimų nagrinėjimo gimnazijos vaiko gerovės komisijoje ir teikiant jos rekomenduotą švietimo pagalbą einamųjų mokslo metų eigoje nevykdo pareigos – punktualiai ir reguliariai lankyti gimnaziją, be pateisinamos priežasties nepraleisti pamokų ir kitų privalomų ugdymo proceso užsiėmimų – mokyklos direktorius gimnazijos vaiko gerovės komisijos siūlymu kreipiasi raštu į Panevėžio rajono savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui/ugdytiniui ir jo tėvams (globėjams, rūpintojams) skyrimo.

17. Gimnazija, turėdama pagrįstos informacijos apie galimus vaiko teisių pažeidimus, vaiko teisių ir geriausių interesų neužtikrinimą bei tai pagrindžiančius faktus ir priemones, kurių buvo imtasi situacijai išsiaiškinti ir spręsti, kreipiasi raštu į VTAT ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo.

18. Jei mokinys/ugdytinis nelankė gimnazijos ir per kalendorinį mėnesį be pateisinamos priežasties praleido daugiau kaip pusę pamokų ar ugdymui skirtų valandų, gimnazija, išnaudojusi visas švietimo pagalbos mokiniui/ugdytiniui teikimo galimybes, gali kreiptis į vaiko nuolatinės gyvenamosios vietos savivaldybės vykdomąją instituciją su prašymu dėl vaiko minimalios priežiūros priemonių skyrimo.

**V SKYRIUS**

**BAIGIAMOSIOS NUOSTATOS**

19. Gimnazija, rengdama mokinių/ugdytiniui gimnazijos lankomumo užtikrinimo tvarką ar nustatydama mokinių/ugdytinių mokyklos lankomumą užtikrinančias normas kituose mokyklos vidaus teisės aktuose, sudarydama ar keisdama mokymo sutartis, vadovaujasi Tvarkos aprašu. Mokinių/ugdytinių gimnazijos lankomumo užtikrinimo tvarką tvirtina mokyklos direktorius, suderinęs su gimnazijos taryba. Mokinių/ugdytinių gimnazijos lankomumo užtikrinimo tvarka skelbiama viešai gimnazijos interneto svetainėje.

20. Su mokinių/ugdytinių gimnazijos lankomumo užtikrinimo tvarka mokinius/ugdytinius, mokinių/ugdytinių tėvus (globėjus, rūpintojus) pasirašytinai supažindina klasės vadovas/grupės mokytojas; mokytojus, švietimo pagalbos specialistus ir kitus už mokinių/ugdytinių lankomumo užtikrinimą gimnazijoje atsakingus asmenis gimnazijoje supažindina socialinis pedagogas pranešimu e-dienyne.

21. Mokinių/ugdytinių, jų tėvų (globėjų, rūpintojų) pateikti pranešimai, informacija dėl mokinių/ugdytinių praleistų mokymosi dienų ir (ar) nedalyvavimo pamokose pateisinimo, saugomi iki mokslo metų pabaigos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**PRALEISTŲ PAMOKŲ PATEISINIMO LAPAS**

-----------------------------

(data)

Mano sūnus/dukra/globotinis(-ė)......................................................................................................, ..................... klasės mokinys/ugdytinis (ė)

202..... m. .................................. mėn..............d. nebuvo ...................................................... pamokose

(praleistų pamokų skaičius)

(oje), nes ...............................................................................................................................................

(nurodyti neatvykimo priežastį)

............................................................................................................................................................. .

Tėvas/motina/globėjai ....................................................................................................................... .

(vardas, pavardė) ( parašas)

2 priedas

.................................................................

(vardas, pavardė)

Smilgių gimnazijos

Direktorei

**PRAŠYMAS**

-----------------------------

(data)

.............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................. .

.............................................

(parašas)